b'\n_START_ARTICLE_\nFriedrich Ebert\n_START_SECTION_\nBiografija\n_START_PARAGRAPH_\nFriedrich Ebert buvo 7-tasis 9 vaik\xc5\xb3 \xc5\xa1eimoje. Mok\xc4\x97si liaudies mokykloje, nuo 1885 iki 1888 m. \xe2\x80\x93 odininko amato. B\xc5\xabdamas pameistriu, apkeliavo vis\xc4\x85 \xc5\xa1al\xc4\xaf._NEWLINE_1889 m. \xc4\xafstojo \xc4\xaf Vokietijos socialistin\xc4\x99 darbinink\xc5\xb3 partij\xc4\x85, 1893 m. socialdemokrat\xc5\xb3 laikra\xc5\xa1\xc4\x8dio \xe2\x80\x9eBremer B\xc3\xbcrgerzeitung\xe2\x80\x9c (Bremeno miestie\xc4\x8di\xc5\xb3 laikra\xc5\xa1tis) redaktorius. 1905 m. SPD CK Generalinis sekretorius, nuo 1913 m., A. Bebeliui mirus, partijos pirmininkas. Nuo 1912 m. Bundestago narys._NEWLINE_1917 m. dalyvavo tarptautin\xc4\x97je socialdemokrat\xc5\xb3 partij\xc5\xb3 konferencijoje Stokholme. Po Vokietijos revoliucijos 1918 m. lapkri\xc4\x8dio 9 d. i\xc5\xa1rinktas Vokietijos kancleriu, 1919 m. vasario 11 d. Veimaro steigiamajame susirinkime i\xc5\xa1rinktas laikinuoju Vokietijos respublikos prezidentu. 1922 m. pakeitus konstitucij\xc4\x85, i\xc5\xa1rinktas pirmuoju Vokietijos respublikos prezidentu. Jam vadovaujant Vokietija pasira\xc5\xa1\xc4\x97 Versalio taikos sutart\xc4\xaf, pri\xc4\x97m\xc4\x97 Veimaro konstitucij\xc4\x85.'